section_heading: Povijest
paragraph_text: Gospodarstvo se zasnivalo na obiteljskim imanjima, koja su pretežno činili voćnjaci i povrtnjaci, koji su donosili dobar prinos zahvaljujući plodnom tlu i povoljnoj klimi ovog područja. Do početka 20. stoljeća stanovništvo je doseglo brojku od 5000, što se nakon toga nije previše mijenjalo dugi niz godina. Računalna industrija, posebice industrija poluvodiča, počela se razvijati tijekom 1960-ih te je grad doživio nagli porast stanovništva.